
Hatalmi szublimáció - Überfrosch

HATALMI SZUBLIMÁCIÓ－ÜBERFROSCH
Szerző: VASS DOROTTEA, IV. évfolyam
Témavezető: Dr. Hózsa Éva egyetemi rendes tanár
Intézmény: Újvidéki Egyetem, Magyar Tannyelvű Tanítóképző Kar, Szabadka
A dolgozat olyan kutatással foglalkozik, amely amellett, hogy irodalomtudományi dilemmákat vet fel, a pszichológia és a filozófia területeit is érinti. A hatalmat mint létállapotot, a hatalmi formák diszkurzív kérdéseit a béka szempontjából vizsgálja a tanulmány, ugyanis a béka a gyermeki befogadás nézőpontjából kimagasló irodalmi szereplővé vált, viszont mitikus, illetve művelődéstörténeti hagyománya is rendkívül gazdag.
A hatalomhoz mint a béka-szubjektum törekvéséhez számos elméleti szemszögből közelíthetünk, a dolgozat tehát interdiszciplináris jellegű. A vizsgálat a béka-lét problémájának irodalmi és intermediális vonatkozásaira fókuszál.
A dolgozat célja: feltárni és játékba hozni a konkrét szövegekben fellelhető béka-szubjektumok lehetséges viszonyhálóit, továbbá számba venni a szövegközi interpretációk lehetőségeit.
Kulcsszavak: hatalom, lelkipásztorság, metalpeszis-hatalom, „Überfrosch”, médium.



